พูดชื่อร้านฟูจิ คงเป็นที่รู้จักของทุกคนแน่ๆ เพราะเป็นร้านอาหารญี่ปุ่นของไทย ที่ทำอาหารญี่ปุ่นในรสชาติที่ถูกปากคนไทยได้ดีทีเดียว จึงน่าจะเป็นสาเหตุให้ได้รับความนิยมมาโดยตลอด 
อาหารของฟูจิ โดยรวมๆ มีรสชาติอาหารค่อนไปทางไม่เหมือนอาหารญี่ปุ่นต้นตำรับเสียทีเดียวในหลายเมนู คือมันมีความจัดจ้านถูกกับปากคนไทยมากกว่า รวมทั้ง ฟูจิ เอง ก็มีการตลาดที่ดี ร่วมกับเป็นร้านอาหารร้านแรกๆ ของบ้านเราที่เริ่มต้นร้านอาหารประเภทนี่ก่อนใครทำให้เป็นที่รู้จักกันอย่างดี
จริงๆ ก็เป็นขาประจำของ ฟูจิ มานานแล้ว ตั้งแต่เริ่มเก็บสติ๊กเกอร์นี่แหละ จนเป็นบัตร แต่หลังๆ ด้วยความที่เป็นอุตสาหกรรมอาหาร การบริการจึงดูจะเรื่อยๆ เกินไป วัฒนธรรมเอาใจใส่แบบอาหารญี่ปุ่นจึงไม่ค่อยเห็นมากนักในร้านนี้ 
สรุปแล้วอาหารญี่ปุ่นแบบฟูจิ ยังคงถูกปากคนไทยเป็นอันดับแรกๆ แต่ข้อเสียเรื่องบริการที่ สวนทางกับราคา คงต้องวัดกันยาวๆ ว่าคนไทยเขาจะยอมอีกนานไหม  

